MF «Melshorn»

MF «Melshorn» er en åpen pendelferge som ble bygd ved Fiskerstrand Verft i 1999 og overlevert i november samme år til rederiet Troms Fylkes Dampskibsselskap. Ferga ble satt inn i sambandet Hareid-Sulesund, sammen med søsterskipet MF «Vardehorn», der den gikk frem til 2008.

I 2008 ble «Melshorn» satt inn i europavei 6-sambandet mellom Bognes og Skarberget, for Torghatten Nord. Dette varte til 1. desember 2022, da Fjord1 overtok sambandet. 

MF «Melshorn» sammen med søsterskipet MF «Vardehorn» ble ombygget til hybridferger i 2016/2017 ved Havyard verft i Leirvik i Sogn og Fjordane. Begge fergene fikk installert en 520 kWh batteripakke hver. 

Ferja lå per august 2023 i opplag ved Eidkjosen utenfor Tromsø.

Fra månedsskiftet februar/mars 2025 skal Melshorn trafikkere sambandet Stangnes-Sørrollnes over Vågsfjorden.

Sambandshistorikk
 1999–2008: Hareid–Sulesund (Fylkesvei 61)
 2008–2022: Bognes–Skarberget (Europavei 6)
 Vinteren og høsten 2022: midlertidig ekstraferge på Drag–Kjøpsvik (Riksvei 827), mens ferjekaiene i Bognes og Skarberget ble ombygget
 fra desember 2022: I opplag ved Sortland
 2025: Stangnes–Sørrollnes (Fylkesvei 848)

 Referanser 

 Eksterne lenker 
 Skipssøk i Skipsregistrene 




Kategori:Norske ferger
Kategori:Torghatten Nord-ferger
Kategori:TFDS-skip
Kategori:Sjøfart i Møre og Romsdal
Kategori:Sjøfart i Nordland
Kategori:Skip fra 1999
Kategori:Skip bygget ved Fiskerstrand Verft
Kategori:Artikler i sjøfart-prosjektet